ai4bharat/Pralekha huggingface dataset:
कौशल्य विकास आणि उद्यमशीलता मंत्रालय
राष्ट्रीय कौशल्य विकास अभियानाचे लाभार्थी
कौशल्य प्राप्त करण्यासाठी तसेच कौशल्य प्रशिक्षण उपक्रमांच्या बाबतीत क्षेत्रे आणि राज्यांमध्ये एककेंद्राभिमुखता निर्माण करण्यासाठी 15.07.2015 रोजी पंतप्रधानांनी राष्ट्रीय कौशल्य विकास अभियान  सुरू केले. प्रशिक्षण केवळ केंद्रीय मंत्रालये आणि विभागच नव्हे तर राज्य सरकारांकडून देखील दिले जाते. उद्योग / नियोक्तेदेखील त्यांच्या आवारात प्रशिक्षण देतात. देशातील तरुणांना कौशल्य प्रशिक्षण देण्यासाठी 20 हून अधिक केंद्रीय मंत्रालये / विभाग योजना/ कार्यक्रम राबवित आहेत. कौशल्य विकास व उद्योजकता मंत्रालय  अल्पकालीन कौशल्य प्रशिक्षण कार्यक्रमात जन शिक्षण संस्थान  आणि नॅशनल अप्रेंटिसशिप प्रमोशन स्कीम  याशिवाय शिल्पकला प्रशिक्षण योजनेंतर्गत औद्योगिक प्रशिक्षण संस्थांच्या  मार्फत दीर्घकालीन प्रशिक्षणाव्यतिरिक्त प्रधानमंत्री कौशल्य विकास योजना  ही महत्वाकांक्षी योजना देशभरात राबवित आहे. मंत्रालयाच्या प्रशिक्षण कार्यक्रमांतर्गत सन 2016-17 ते 2019-20 या कालावधीत प्रशिक्षण घेतलेल्या व्यक्तींची संख्या खाली दिली आहे:
|
|
Sl. No.
|
|
Schemes
|
|
Year-wise beneficiaries 
|
|
Total

|
|
|
|
2016-17
|
|
2017-18
|
|
2018-19
|
|
2019-20
|
|
1.
|
|
PMKVY + Fee based training of NSDC
|
|
22.37
|
|
49.27
|
|
43.61
|
|
70.13
|
|
185.38
|
|
2.
|
|
JSS
|
|
2.14
|
|
1.72
|
|
1.67
|
|
4.15
|
|
9.68
|
|
3.
|
|
NAPS
|
|
1.11
|
|
1.61
|
|
1.99
|
|
2.54
|
|
7.25
|
|
4.
|
|
CTS
|
|
11.91
|
|
12.13
|
|
14.52
|
|
13.48
|
|
52.04
|
|
Total
|
|
37.53
|
|
64.73
|
|
61.79
|
|
90.30
|
|
254.35
उप-अभियान हे राष्ट्रीय कौशल्य विकास अभियानाचा भाग आहेत. माननीय पंतप्रधानांच्या अध्यक्षतेखाली एनएसडीएमच्या गव्हर्निंग कौन्सिलकडे आवश्यकतेनुसार उच्च प्राथमिकता क्षेत्रात उप-अभियान ओळखण्याचे अधिकार आहेत.  संस्थात्मक प्रशिक्षण;  पायाभूत सुविधा;  एककेंद्राभिमुखता;  प्रशिक्षक;  परदेशी रोजगार;  शाश्वत उदरनिर्वाह, आणि  सार्वजनिक पायाभूत सुविधांचा लाभ ही सात उप अभियाने मंजूर झाली आहेत. एनएसडीएमच्या कार्यकारी समितीद्वारे एमएसडीईच्या सचिवांच्या अध्यक्षतेखाली प्रत्येक उप-अभियानासंदर्भातील काम आणि प्रगतीची देखरेख केली जाते. केंद्रीय कौशल्य विकास व उद्योजकता राज्यमंत्री राज कुमार सिंह यांनी आज राज्यसभेत लेखी उत्तरात ही माहिती दिली.
रेल्वे मंत्रालय
भारतीय रेल्वेने 19 दिवसात “श्रमिक विशेष” गाड्यांनी 21 लाखांहून अधिक प्रवाशांना त्यांच्या मूळ राज्यात परत पाठवत आणखी एक महत्वाचा टप्पा केला पार
भारतीय रेल्वेने देशभरात 19 मे 2020 पर्यंत  1595 “श्रमिक विशेष” गाड्या चालविल्या
प्रवाशांना मोफत अन्न आणि पाण्याची सोय
नवी दिल्ली, 19 मे 2020
देशाच्या विविध भागात अडकलेले स्थलांतरित मजूर, यात्रेकरू, पर्यटक, विद्यार्थी आणि इतर व्यक्तींना विशेष रेल्वेने आपल्या मूळ गावी परत जाता यावे याबाबत केंद्रीय गृह मंत्रालयाच्या आदेशानंतर रेल्वेने श्रमिक विशेष गाड्या चालवण्याचा निर्णय घेण्यात आला होता.
19 मे 2020 पर्यंत  देशाच्या विविध राज्यातून 1592 “श्रमिक विशेष” गाड्या चालवण्यात आल्या आहेत. 21 लाखांहून अधिक प्रवासी त्यांच्या मूळ राज्यांमध्ये पोहोचले आहेत.
या 1595 गाड्या आंध्र प्रदेश, बिहार, चंदीगड केंद्र शासित प्रदेश, दिल्ली, गोवा, गुजरात, हरियाणा, झारखंड, कर्नाटक, केरळ, मध्य प्रदेश, महाराष्ट्र, पुडुचेरी केंद्रशासित प्रदेश, पंजाब, राजस्थान, ओडिशा, तमिळनाडू, तेलंगणा, त्रिपुरा, उत्तर प्रदेश, उत्तराखंड, पश्चिम बंगाल या राज्यांमधून सोडण्यात आल्या आहेत.
तसेच, या श्रमिक विशेष गाड्यांनी उत्तरप्रदेश, बिहार, राजस्थान, पश्चिम बंगाल, छत्तीसगड, झारखंड, हिमाचल प्रदेश, जम्मू आणि काश्मीर, मणिपूर, मिझोरम, ओदिशा, तामिळनाडू, तेलंगणा, त्रिपुरा, उत्तराखंड, पंजाब, जम्मू आणि काश्मीर अशा अनेक राज्यांत आपला प्रवास पूर्ण केला आहे.
गाडीत बसण्यापूर्वी प्रवाश्यांची तपासणी सुनिश्चित करण्यात येते. प्रवासादरम्यान प्रवाश्यांना मोफत भोजन आणि पाणी पुरविले जाते.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
ऊर्जा मंत्रालय
चालू आर्थिक वर्षात एनटीपीसी समूहाने एकूण 100 अब्ज युनिटहून अधिक ऊर्जा निर्मिती केली
सुधारित कार्यक्षमता आणि ऊर्जा मागणीतील वृद्धीचे हे द्योतक आहे
नवी दिल्ली, 15 जुलै 2021
ऊर्जा मंत्रालयांतर्गत एनटीपीसी अर्थात राष्ट्रीय औष्णिक ऊर्जा महामंडळ समूहाच्या कंपन्यांनी उत्कृष्ठ कामगिरी करण्याची समूहाची वचनबद्धता दृढ करत चालू आर्थिक वर्षात 100 अब्ज युनिटहून अधिक ऊर्जा निर्मिती केली आहे. मागील वर्षी समूह निर्मितीने 7 ऑगस्ट 2020 रोजी 100 अब्ज युनिटचा टप्पा ओलांडला होता जो सुधारित कार्यक्षमता आणि चालू वर्षात ऊर्जा मागणीतील वृद्धीचे द्योतक आहे.
एप्रिल ते जून 2021 या पहिल्या तिमाहीत एनटीपीसीच्या समूह कंपन्यांनी 85.8 अब्ज युनिटची निर्मिती केली असून गेल्या वर्षीच्या तिमाहीत निर्मिती केलेल्या 67.9 अब्ज युनिटपेक्षा 26.3% वाढ नोंदवली आहे.
केंद्रीय विद्युत प्राधिकरणाने  प्रकाशित केलेल्या आकडेवारीनुसार एप्रिल ते जून 2021 दरम्यान छत्तीसगढमधील एनटीपीसी कोरबा  हा 97.61% प्लांट लोड फॅक्टर  अर्थात एकूण ऊर्जा निर्मिती क्षमतेच्या सरासरी ऊर्जा निर्मिती प्रमाणानुसार कार्यरत असणारा भारतातील सर्वोत्तम औष्णिक उर्जा प्रकल्प आहे. उर्जा प्रकल्पांचे कार्यान्वयन आणि देखभाल यातील एनटीपीसीची उत्कृष्टता आणि उच्च स्तरीय कार्यान्वयन कौशल्य यातून प्रतीत होते.
एकूण 66,085 मेगावॅट निर्मिती क्षमता असलेल्या एनटीपीसी समूहाकडे 29 नवीकरणीय प्रकल्पांसह 71 ऊर्जा प्रकल्प आहेत. एनटीपीसीने 2032 पर्यंत 60 गीगावॅट  नवीकरणीय ऊर्जा  क्षमता स्थापित करण्याचे लक्ष्य ठेवले आहे.
उर्जेवरील संयुक्त राष्ट्रांच्या उच्च स्तरीय चर्चासत्राचा भाग म्हणून एनटीपीसी ही आपली ऊर्जा निगडित लक्ष्ये जाहीर करणारी भारताची पहिली ऊर्जा कंपनी आहे.
या समूहाची नवीकरणीय उर्जा प्रकल्पातील 5 गीगावॅट क्षमतेसह 20 गीगावॅटपेक्षा जास्त क्षमता निर्माणाधीन आहे. वाजवी दरात पर्यावरणास अनुकूल ऊर्जा प्रकल्पांद्वारे अखंडित वीजपुरवठा करणे हे एनटीपीसीचे वैशिष्ट्य आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
सुक्ष्म, लघु आणि मध्यम उदयोग मंत्रालय
प्रधानमंत्र्यांचा रोजगार निर्मिती कार्यक्रम-वर्ष 2019-20 मध्ये 79236 लाभार्थ्यांना उद्योग उभारण्यास आर्थिक मदत देणार
नवी दिल्ली, 19 मार्च 2020
देशातील पारंपारिक कारागीर आणि बेरोजगार युवकांना रोजगार मिळण्यासाठी मदत होण्याच्या हेतूने सूक्ष्म, लघु आणि मध्यम उद्योग मंत्रालयाने प्रधानमंत्री रोजगार निर्मिती कार्यक्रम हाती घेतला आहे. या कार्यक्रमांतर्गत वर्ष 2019-20 मध्ये 79,236 लाभार्थ्यांना त्यांचे छोटे उद्योग उभारण्यासाठी आर्थिक मदत देण्याचे लक्ष्य ठेवले आहे. सरकारने 15 मार्चपर्यंत 54,361 लाभार्थ्यांना उद्योग उभारणीसाठी मदत केली आहे.
अकृषक क्षेत्रात सूक्ष्म उद्योगांच्या निर्मितीतून स्वयंरोजगार निर्माणाला चालना देण्याच्या हेतूने हा कर्जावर सवलत देणारा कार्यक्रम आहे. या कार्यक्रमाद्वारे विद्यमान आर्थिक वर्षासाठी सरकारने 2396 कोटी 44 लाख रुपयांच्या अनुदान वितरणाचे लक्ष्य सरकारने ठेवले आहे. या आर्थिक वर्षात 15 मार्चपर्यंत त्यापैकी सुमारे 1622 कोटी 50 लाख रुपयांच्या अनुदानाचे वितरण करण्यात आले. केंद्रीय सूक्ष्म, लघु आणि मध्यम उद्योग मंत्री नितीन गडकरी यांनी आज लोकसभेत, लिखित प्रश्नाच्या उत्तरात ही माहिती दिली. प्रधानमंत्री रोजगार निर्मिती कार्यक्रमातून देशभरातील लाभार्थ्यांना गेल्या तीन वर्षात वितरीत झालेले अनुदान आणि या वर्षी विविध राज्यांमधील नवे प्रकल्प तसेच जुन्या प्रकल्पांना व्यवसाय वृद्धीसाठी वितरीत होणाऱ्या अनुदानासाठी ठरविलेल्या लक्ष्याच्या आकडेवारीची माहिती आज गडकरी यांनी लोकसभा सदस्यांना दिली.
B.Gokhale/S.Chitnis/P.Kor
(Visitor Counter : 73
पर्यटन मंत्रालय
भारत पर्यटन आणि हॉटेल व्यवस्थापन संस्थेकडून स्वातंत्र्याच्या अमृत महोत्सवानिमित्त ‘सेंद्रीय खाद्यान्न’ महोत्सवाचे आयोजन
गोवा हे पर्यटनाबरोबरच पारंपरिक व्यंजनांसाठी प्रसिद्ध व्हावे- केंद्रीय मंत्री श्रीपाद नाईक
सर्व नागरिकांनी हर घर  तिरंगा मोहिमेत सहभागी होण्याचे श्रीपाद नाईक यांचे आवाहन
पणजी, 07 ऑगस्ट 2022
केंद्रीय पर्यटन आणि नौवहन, जलमार्ग आणि बंदर खात्याचे राज्यमंत्री श्रीपाद नाईक यांच्या हस्ते आज नैसर्गिक खाद्यान्य महोत्सवाचे उद्घाटन करण्यात आले. इन्स्टिट्यूट ऑफ हॉटेल मॅनेजमेंट आणि पर्यटन मंत्रालयाच्या पश्चिम विभागीय कार्यालयाने स्वातंत्र्याच्या अमृत महोत्सवानिमित्त एकदिवसीय महोत्सवाचे आयोजन केले होते. राज्याचे पर्यटनमंत्री रोहन खंवटे, पर्यटन सचिव रवी धवन, भारत पर्यटन पश्चिम विभागाचे संचालक व्यंकटेनशन, हॉटेल व्यवस्थापन संस्थेच्या प्राचार्या श्रीमती डोना डिसूझा यांची याप्रसंगी उपस्थिती होती.
नैसर्गिक खाद्यान्न महोत्सवाचे आयोजन करुन हॉटेल व्यवस्थापन संस्थेने गोव्यातील पारंपरिक पदार्थांची पश्चिम विभागातून आलेल्या हॉटेल व्यवस्थापन संस्थेच्या विद्यार्थ्यांना तसेच पाहुण्यांना ओळख करुन दिल्याबद्दल केंद्रीय मंत्र्यांनी संस्थेचे कौतुक केले. निरोगी आरोग्याची सुरुवात पोषण आहारापासून होते, त्यामुळे आपण सकस आणि सेंद्रीय आहाराकडे लक्ष देण्याची आवश्यकता आहे. सध्या प्रत्येक क्षेत्रात प्रदुषण कमी करण्याच्या दिशेने सरकारचे प्रयत्न सुरु आहेत. त्यामुळे नागरिकांनी आपली जबाबदारी पार पाडत सेंद्रीय पदार्थांना आहारात महत्त्वाचे स्थान द्यावे, असे प्रतिपादन श्रीपाद नाईक यांनी केले.
गोवा जागतिक नकाशावर पर्यटनासाठी प्रसिद्ध आहे. यामुळे सर्व घटकांनी मिळून गोव्याच्या पारंपरिक पदार्थांना जागतिक पातळीवर पोहचविले जाऊ शकते, असे ते म्हणाले.
सरकार स्वातंत्र्याच्या अमृत महोत्सवानिमित्त हर घर  तिरंगा मोहीम राबवत आहे. या मोहिमेत जास्तीत जास्त नागरिकांनी सहभागी व्हा, असे आवाहन नाईक यांनी याप्रसंगी केले.
गोवा म्हणजे केवळ सी, सन आणि सँड नाही तर गोव्याची पारंपरिक संस्कृती, पदार्थ याकडे आता पर्यटन खाते लक्ष देत असल्याचे राज्याचे पर्यटन मंत्री रोहन खंवटे म्हणाले.
भारत पर्यटन विभागाच्या पश्चिम विभागाचे संचालक व्यंकटेशन यांनी स्वातंत्र्याच्या अमृत महोत्सवानिमित्त राबवण्यात येणाऱ्या विविध उपक्रमांची माहिती दिली. पश्चिम घाटातील सुंदर प्रदेश असलेला गोवा ‘खाद्यपदार्थांची राजधानी’ म्हणून उदयाला येण्यासाठी सर्वांनी मिळून प्रयत्न करण्याची आवश्यकता असल्याचे ते म्हणाले.
एकदिवसीय खाद्यान्न महोत्सवात पर्यटन आणि संलग्न क्षेत्र तसेच पोषण आहारविषयक तज्ज्ञांचे मार्गदर्शन झाले.
गांधीनगर, भोपाळ, मुंबई आणि बेंगळुरु येथून 250 विद्यार्थी खाद्य महोत्सवासाठी गोव्यात आले आहेत. पारंपरिक पदार्थांना चालना देण्यासाठी हॉटेल व्यवस्थापन महाविद्यालयाने या उपक्रमाचे आयोजन केल्याचे प्राचार्या श्रीमती डोना डिसूझा म्हणाल्या.
सांस्कृतिक मंत्रालय
सांस्कृतिक मंत्रालयाच्या अंतर्गत आंतरराष्ट्रीय बौद्ध महासंघ  उद्या राष्ट्रीय संग्रहालयात आषाढ पौर्णिमा साजरी करणार
भारत सरकारच्या सांस्कृतिक मंत्रालयाच्या अंतर्गत, आंतरराष्ट्रीय बौद्ध महासंघ , राष्ट्रीय संग्रहालय, जनपथ, नवी दिल्ली येथे 3 जुलै, 2023 रोजी येणारी आषाढ पौर्णिमा धम्मचक्र प्रवर्तन दिवस म्हणून साजरी करणार आहे. हा आंतरराष्ट्रीय बौद्ध महासंघाचा वार्षिक प्रमुख कार्यक्रम आहे आणि बुद्ध अनुयायांसाठी बुद्ध पौर्णिमा किंवा वैशाख पौर्णिमेनंतरचा दुसरा सर्वात पवित्र दिवस आहे.
या कार्यक्रमात भारताच्या राष्ट्रपती द्रौपदी मुर्मू यांचे व्हिडिओ संबोधन सादर होणार आहे. आंतरराष्ट्रीय बौद्ध महासंघाच्या लुंबिनी  येथील “इंडिया इंटरनॅशनल सेंटर फॉर बुद्धिस्ट कल्चर अँड हेरिटेज” या
विशेष प्रकल्पावरील चित्रपटाचे प्रदर्शन हे या कार्यक्रमाचे मुख्य आकर्षण असेल. पंतप्रधान नरेंद्र मोदी यांनी गेल्या वर्षी बुद्ध पौर्णिमेला नेपाळमधील लुंबिनी येथे या केंद्राची पायाभरणी केली होती.
या कार्यक्रमात, 'आषाढ पौर्णिमेचे महत्त्व' या विषयावर परमपूज्य 12 वे चामगोन केंटिंग ताई सितुपा यांचे धम्म भाषण तसेच सांस्कृतिक आणि परराष्ट्र व्यवहार मंत्री मिनाक्षी लेखी यांचे विशेष भाषण यांचा समावेश असेल. इतर अनेक मान्यवर, बौद्ध संघांचे कुलगुरू, प्रख्यात तज्ञ, विद्वान आणि नवी दिल्लीस्थित मुत्सद्दी प्रतिनिधी या कार्यक्रमात सहभागी होणार आहेत.
आंतरराष्ट्रीय बौद्ध महासंघ भारताचा ऐतिहासिक वारसा, बुद्धाच्या केवलज्ञानाची भूमी, धम्म चक्राचा उदय आणि महापरिनिर्वाण या गोष्टी लक्षात घेऊन शाक्यमुनींचे पवित्र अवशेष असलेल्या जनपथ येथील राष्ट्रीय संग्रहालयात आषाढ पौर्णिमा सोहळ्याचे आयोजन करत आहे.
सारनाथ येथेच बुद्धांनी पहिला उपदेश केला आणि धम्मचक्र गतिमान केले. आषाढ पौर्णिमेचा शुभ दिवस जो भारतीय चंद्र दिनदर्शिकेनुसार आषाढ महिन्याच्या पौर्णिमेच्या दिवशी येतो याला श्रीलंकेत इसला पोया तर थायलंडमध्ये असन्हा बुचा म्हणूनही ओळखले जातो. केवलज्ञान प्राप्त झाल्यानंतर गौतम बुध्दांनी आषाढ पौर्णिमेच्या दिवशी 'डीयर पार्क' ऋषिपतन मृगदया जे आजच्या वाराणसी जवळील सारनाथ येथे आहे तिथे पहिल्या पाच तपस्वी  शिष्यांना पहिला संदेश दिला होता.
भिख्खु आणि भिख्खुणींचा पावसाळी हंगामाचा निवासकाळ  देखील या दिवसापासून सुरू होतो. वर्षा वास जुलै ते ऑक्टोबर या तीन चांद्र महिन्यांपर्यंत चालतो. या महिन्यादरम्यान भिख्खु आणि भिख्खुणी ठराविक मंदिरांमध्ये एकाच ठिकाणी राहतात आणि मुख्यतः गहन ध्यानात लीन राहतात. हा दिवस बौद्ध आणि हिंदू दोन्ही समुदायांकडून गुरुपौर्णिमा अर्थात आपल्या गुरूंप्रति आदर व्यक्त करण्याचा दिवस म्हणून साजरा केला जातो.
संरक्षण मंत्रालय
मिशन सागर - भारतीय नौदलाचे ऐरावत जहाज वैद्यकीय सामग्रीचा पुरवठा करण्यासाठी इंडोनेशियामधील जकार्ता येथे दाखल
इंडोनेशिया सरकारने कळवलेल्या वैद्यकीय सामुग्रीच्या आवश्यकतेनुसार 10 द्रवरूप वैद्यकीय ऑक्सिजन  कंटेनर पुरवण्यासाठी भारतीय नौदलाचे आयएनएस ऐरावत हे लँडिंग शिप टँक 24 ऑगस्ट 2021 रोजी इंडोनेशियाच्या जकार्ता मधील तानजुंग प्रियोक बंदरात दाखल झाले आहे. वैद्यकीय सामग्री उतरवल्यानंतर आणि सध्या सुरु असलेल्या मिशन सागरचा एक भाग म्हणून, आयएनएस ऐरावत या क्षेत्रातील इतर मित्र देशांना वैद्यकीय पुरवठा करण्यासाठी पुढचा प्रवास करेल.
आयएनएस ऐरावत, या जहाजाला मानवतावादी सहाय्य आणि आपत्ती मदतकार्यासाठी तैनात केले जाते आणि यापूर्वीच्या हिंदी महासागरातील विविध मदत मोहिमांमध्ये आयएनएस ऐरावतचा सहभाग होता. यापूर्वी याच जहाजाने वैद्यकीय सहाय्य पाठवले होते आणि 24 जुलै 2021 रोजी इंडोनेशियाला 5 द्रवरूप वैद्यकीय ऑक्सिजन  कंटेनर  आणि 300 ऑक्सिजन काँन्सेन्ट्रेटर्स पुरवले होते.
भारत आणि इंडोनेशिया दरम्यान एक मजबूत सांस्कृतिक बंध आणि भागीदारी असून सुरक्षित हिंद-प्रशांत क्षेत्रासाठी सागरी क्षेत्रात एकत्र काम करत आहेत. दोन्ही नौदल द्विपक्षीय व्यायाम आणि समन्वित गस्त स्वरूपात नियमित नौदल सराव देखील करतात.
पंतप्रधान कार्यालय
हैतीचे राष्ट्राध्यक्ष जोवेनेल मोईज़ यांच्या हत्येबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी हैतीचे राष्ट्राध्यक्ष जोवेनेल मोईज यांच्या हत्येबद्दल आणि प्रथम महिला मार्टिन मोईज यांच्यावरील हल्ल्याबाबत दुःख व्यक्त केले आहे.
ट्विट संदेशात पंतप्रधान म्हणाले, “हैतीचे राष्ट्राध्यक्ष जोवेनेल मोईज यांची हत्या आणि प्रथम महिला मार्टिन मोईज यांच्यावरील हल्ल्याबाबत मी दुःखी आहे. राष्ट्राध्यक्ष मोईज यांचे कुटुंबीय आणि हैतीच्या नागरिकांप्रती मी सहवेदना व्यक्त करतो.”
ईशान्य क्षेत्र विकास मंत्रालय
पूर्वोत्तर राज्ये पर्यटकांचे आणि व्यापाराचे लोकप्रिय स्थान होणार: डॉ. जितेंद्र सिंग
केंद्रीय गृहमंत्री अमित शहा यांनी दिनांक 23 जानेवारी 2021रोजी 69 व्या ईशान्य परिषदेचे उदघाटन केले. ती आज संपन्न झाली.
या दोन दिवसीय एनईसी प्लेनरीमधे ईशान्य विभागातील सर्वांगीण विकास योजनांवर भर देण्यात आला आणि या भागात राबविण्यात आलेल्या विविध प्रकल्पांच्या प्रगतीचा आढावा घेण्यात आला. गुंतवणूकीत वृध्दी करत आणि इझ ऑफ डुईंग बिझनेस याच्या क्रमवारीत सुधारणा करण्यावरही प्रामुख्याने यावेळी चर्चा करण्यात आली. विविध तंत्रज्ञान सत्रांत उपजिवीकेशी संबंधित विकास योजना, उद्योजकता ,पायाभूत सुविधा, दळणवळण आणि इतर संबंधित विकासात्मक प्रकल्प हा चर्चेचा केंद्रबिंदू होता.
केंद्रीय पूर्वोत्तर विकास, कार्मिक, सार्वजनिक तक्रार आणि निवृत्तीवेतन, अणुऊर्जा आणि अंतरीक्ष राज्यमंत्री डॉ. जितेंद्र सिंग यांनी पंतप्रधान नरेंद्र मोदी यांच्या पूर्वोत्तर राज्यांच्या विकासाच्या आणि त्यांना इतर विकसित राज्यांच्या पातळीवर आणण्याच्या दृष्टीचा पुनरूच्चार उदघाटनाच्यावेळी केला.
आयुष मंत्रालय
‘आयुष’ मंत्र्यांच्या हस्ते उद्या राष्ट्रीय युनानी औषध संस्थेची पायाभरणी
नवी दिल्ली, 28 फेब्रुवारी 2019
केंद्रीय आयुष राज्यमंत्री  श्रीपाद येसू नाईक यांच्या हस्ते उद्या गाझियाबाद इथे राष्ट्रीय युनानी औषध संस्थेची पायाभरणी करण्यात येणार आहे. परराष्ट्र व्यवहार राज्यमंत्री जनरल व्ही. के. सिंग यावेळी उपस्थित राहतील.
ही संस्था 10 एकर भागात विकसित करण्यात येणार असून, यासाठी 300 कोटी रुपये खर्च अपेक्षित आहे. संस्थेच्या स्थापनेनंतर 200 खाटांचे रुग्णालय कार्यरत होईल, हे रुग्णालय युनानी औषधीचे उत्तर भारतातील सर्वाधिक मोठे रुग्णालय असेल. तसेच या संस्थेत दर्जेदार संशोधन आणि शिक्षणाचीही सोय असेल.
N.Sapre/J.Patankar/D. Rane
(Visitor Counter : 66
कृषी मंत्रालय
प्रधानमंत्री पीक विमा योजनेच्या नोंदणीविषयी ग्राम सभा शेतकऱ्यांना माहिती देणार
नवी दिल्ली, 1 ऑक्टोबर 2018
प्रधानमंत्री पीक विमा योजनेच्या नोंदणीविषयी देशभरातल्या ग्रामसभांनी आपापल्या गावातल्या शेतकऱ्यांना माहिती द्यावी असे निर्देश कृषी मंत्रालयाने दिले आहेत. रब्बी हंगामाच्या आधीच योजनेची नोंदणी आणि लाभ याची माहिती द्यावी तसेच त्यांच्या पीकांचा विमा उतरवण्याची प्रक्रिया समजवून सांगावी असेही मंत्रालयाने म्हटले आहे. हा विषय येणाऱ्या ग्रामसभांमध्ये म्हणजेच 2 ऑक्टोबरला सांगितला जावा अशी विनंती कृषी मंत्रालयाने पंचायत राज मंत्रालय आणि राज्य सरकारांकडे केली आहे. सरकार आणि विमा कंपन्यांनी शेतकऱ्यांमध्ये या योजनेविषयी जागृती करण्यासाठी राबवलेल्या मोहिमेचा भाग म्हणून हा उपाय केला जाणार आहे.
या योजनेत करण्यात आलेल्या काही महत्वाच्या बदलानंतर येणारा हा पहिलाच हंगाम असेल. विमा कंपन्यांनी विम्याचे हप्ते कमी करण्याची अपेक्षा सरकारने व्यक्त केली आहे. नव्या नियमावलीनुसार शेतकऱ्याला नुकसान भरपाईचा दावा करण्यासाठी 72 तासांचा अवधी दिला जाणार आहे. आधी यासाठी 48 तासांचा अवधी होता. विम्यासंदर्भात शेतकऱ्यांना काही तक्रार असल्यास ती त्यांनी तक्रार निवारण अधिकाऱ्याकडे सांगावी, तिचे निवारण केले जाईल असेही मंत्रालयाने म्हटले आहे.
N.Sapre/R.Aghor/P.Malandkar
(Visitor Counter : 75
वस्त्रोद्योग मंत्रालय
भौगोलिक मानांकन प्राप्त हस्तकलांना प्रोत्साहन देण्यासाठी कलाकुंभ या हस्तकला प्रदर्शनाचे आयोजन
नवी दिल्ली, 18 फेब्रुवारी 2020
भौगोलिक मानांकन  हस्तकला आणि संस्कृतीला प्रोत्साहन देण्यासाठी वस्त्रोद्योग मंत्रालयाने कला कुंभ या हस्तकला प्रदर्शनाचे देशाच्या विविध भागात आयोजन केले आहे. वस्त्रोद्योग मंत्रालय विकास आयुक्त  कार्यालयामार्फत ही प्रदर्शने आयोजित करण्यात येत आहेत. बेंगळुरु आणि मुंबईमधे 14 फेब्रुवारीपासून सुरु झालेले हे प्रदर्शन 23 फेब्रुवारीपर्यंत सुरु राहणार आहे. अशाच प्रकारचे प्रदर्शन मार्च महिन्यात कोलकाता आणि चेन्नईमध्येही आयोजित करण्यात येणार आहे.
विशिष्ट भौगोलिक स्थान किंवा शहर, क्षेत्र किंवा देश याच्याशी संबंधित हस्तशिल्पासाठी भौगोलिक मानांकन टॅगचा वापर केला जातो. ऑगस्ट 2019 पर्यंत देशात 178 भौगोलिक मानांकन उत्पादनांची नोंदणी करण्यात आली आहे. कारागीर हे भारतीय हस्तकलेचा कणा आहेत.
S.Thakur/N.Chitale/P.Malandkar
(Visitor Counter : 119
उपराष्ट्रपती कार्यालय
सर्बिया, माल्टा आणि रुमानियाचा यशस्वी दौरा आटोपून उपराष्ट्रपती मायदेशी परतले
नवी दिल्ली, 21 सप्टेंबर 2018
उपराष्ट्रपती एम. व्यंकय्या नायडू 14 ते 20 सप्टेंबर 2018 दरम्यान सर्बिया, माल्टा आणि रुमानियाच्या दौऱ्यावर होते. हा यशस्वी दौरा आटोपून ते आज मायदेशी परतले. त्यांच्या दौऱ्याचे फलित खालीलप्रमाणे-
- संयुक्त राष्ट्रात सुधारणा घडवून आणण्यासाठी आणि संयुक्त राष्ट्राच्या सुरक्षा परिषदेत भारताच्या सदस्यत्वासाठी पाठिंबा
- आंतरराष्ट्रीय दहशतवादाबाबत संयुक्त राष्ट्राचा व्यापक परिषदेतील जाहिरनामा त्वरित स्वीकारण्यासाठी पाठिंबा
- युरोप-भारत व्यापार करार पुन्हा सुरू करण्यासाठी भक्कम पाठिंबा
- जागतिक बँक, आंतरराष्ट्रीय नाणेनिधीने भारताच्या विकासाबाबत व्यक्त केलेल्या अंदाजाच्या पार्श्वभूमीवर उपराष्ट्रपतींकडून याबाबत जागृती
- भारताच्या राजकीय, आर्थिक आणि सांस्कृतिक घडामोडीत सहभागी होण्याची सर्व देशांनी व्यक्त केली इच्छा
- आंतरराष्ट्रीय सौर आघाडीत सहभागी होण्यासाठी माल्टा उत्सुक
- देशाच्या विकासात अनिवासी भारतीयांना योगदान देण्यासाठी उपराष्ट्रपतींकडून प्रोत्साहन.
N.Sapre/S.Kane/P.Kor
(Visitor Counter : 69
पंतप्रधान कार्यालय
ब्राझील येथे 13 आणि 14 नोव्हेंबरला होणाऱ्या ब्रिक्स शिखर परिषदेला पंतप्रधान उपस्थित राहणार
नवी दिल्ली, 11 नोव्हेंबर 2019
ब्राझीलमधे ब्रासीलिया येथे 13-14 नोव्हेंबरला होणाऱ्या 11 व्या ब्रिक्स शिखर परिषदेला पंतप्रधान नरेंद्र मोदी उपस्थित राहणार आहेत. ब्रिक्स व्यापार फोरममधे उपस्थित राहण्यासाठी पंतप्रधानांसमवेत मोठे व्यापार प्रतिनिधी मंडळही रवाना होईल अशी अपेक्षा आहे. ब्रिक्स व्यापार फोरममधे पाच सदस्य राष्ट्रांच्या उद्योग क्षेत्रातले प्रतिनिधी उपस्थित राहतात.
रशियाचे अध्यक्ष व्लादिमीर पुतीन आणि चीनचे राष्ट्राध्यक्ष शी जीनपिंग यांच्यासमवेत पंतप्रधान स्वतंत्र द्विपक्षीय बैठकाही घेणार आहेत. ब्रिक्स व्यापार फोरमच्या समारोपाच्या सत्रात तसेच ब्रिक्स शिखर परिषदेच्या पूर्ण सत्रालाही पंतप्रधान उपस्थित राहणार आहेत.
ब्रिक्स अंतर्गत सहकार्य आणि ब्रिक्स समूहाचा आर्थिक विकास यावर ब्रिक्सच्या पूर्ण सत्रात ब्रिक्स नेत्यांची चर्चा होईल. ब्रिक्स नेत्यांच्या बैठकीलाही पंतप्रधान उपस्थित राहणार आहेत. ब्राझिलियन ब्रिक्स व्यापार परिषद आणि न्यू डेव्हलपमेंट बँकेचे अध्यक्ष यावेळी आपला अहवाल सादर करतील अशी अपेक्षा आहे.
यानंतर व्यापार आणि गुंतवणूक प्रोत्साहन एजन्सीमध्ये ब्रिक्स सामंजस्य करारावर स्वाक्षऱ्या होणार आहेत.
परिषदेच्या समारोप प्रसंगी संयुक्त घोषणापत्रही जारी करण्यात येणार आहे.
ब्रिक्स अंतर्गत पाच महत्वाच्या उदयोन्मुख अर्थव्यवस्था एकत्र आल्या असून जागतिक लोकसंख्येच्या 42 टक्के लोकसंख्येचा या अंतर्गत समावेश आहे तर जागतिक सकल राष्ट्रीय उत्पादनाअंतर्गत ब्रिक्स समुहाचा 23 टक्के वाटा आहे तसेच जागतिक व्यापारात या समूहाचा 17 टक्के वाटा आहे.
नेते आणि मंत्री यांच्या बैठकीद्वारे परस्पर हिताच्या मुद्यांवर चर्चा आणि व्यापार, वित्त, आरोग्य, शिक्षण, कृषी, विज्ञान-तंत्रज्ञान आणि दळण-वळण माहिती तंत्रज्ञान यासारख्या क्षेत्रात वरिष्ठ अधिकाऱ्यांच्या बैठकीद्वारे सहकार्य हे ब्रिक्स सहकार्याचे दोन स्तंभ आहेत.
B.Gokhale/N.Chitale/P.Malandkar
(Visitor Counter : 83
उपराष्ट्रपती कार्यालय
महिलांना 33 टक्के आरक्षण दिल्याबद्दल उपराष्ट्र्पतींकडून गुजरात पोलिसांची प्रशंसा, इतर राज्यांनी देखील अवलंब करावा
महिला आणि बालकांविरोधातील गुन्हयांप्रती पोलिसांनी अधिक संवेदनशील असावे- उपराष्ट्रपती
(नवी दिल्ली, 15 डिसेंबर 2019
महिला आणि बालकांविरोधातील गुन्हयांप्रती पोलिस दलांनी अधिक संवेदनशील असावे, असे उपराष्ट्रपती एम. व्यंकय्या नायडू यांनी म्हटले आहे. अशा प्रकरणांमध्ये विलंब न करता एफआयआर नोंदवून घेतला जावा आणि प्रत्येक प्रकरणाचा सखोल तपास करावा, अशा सूचना त्यांनी केल्या.
ते आज गुजरातमध्ये 'प्रेसिडेंट्स कलर्स’ प्रदान केल्यानंतर उपस्थितांना संबोधित करत होते. महिलांना 33टक्के आरक्षण दिल्याबद्दल उपराष्ट्र्पतींनी गुजरात पोलिसांची प्रशंसा केली आणि अन्य राज्यांनीही त्यांचे अनुकरण करावे, असे आवाहन केले. यामुळे लिंग संवेदनशील दल निर्माण करण्यास मदत होईल असे ते म्हणाले.
महिला आणि बालकांविरोधातील गुन्ह्यांच्या वाढत्या संख्येबद्दल चिंता व्यक्त करताना ते म्हणाले कि, अशा प्रकरणाचा निपटारा करण्यासाठी जलदगती न्यायालयांची स्थापना व्हायला हवी आणि पोलीस अधिकाऱ्यांची विशेष पथके तपासासाठी स्थापन करणे गरजेचे आहे.
तुमची कारवाई अशी असायला हवी कि, कुठल्याही पीडित महिलेला पोलिसांची मदत मागताना भीती अथवा संकोच वाटू नये असे ते म्हणाले.
आपल्या पोलीस विभागाची तपस आणि गुप्तहेर यंत्रणांकडून माहिती मिळवण्याची क्षमता वाढवण्याची तात्काळ गरज असल्याचे मत त्यांनी व्यक्त केले.
न्यायदानातील विलंब कमी करण्यासाठी न्यायालयीन सुधारणा हाती घेणे महत्वाचे असल्याचे नायडू म्हणाले. न्यायालयातील प्रलंबित प्रकरणे कमी करण्यासाठी न्यायालयीन पायाभूत सुविधा आणि मनुष्यबळ वाढवण्याचे आवाहन त्यांनी केले.
कायद्याचे पालन करणाऱ्या समाजाची निर्मिती करण्यात नागरिकांसह पोलिसांनीही पुढाकार घ्यावा असे आवाहन त्यांनी केले. कायद्याचा आदर करणे ही संस्कृती आणि जीवनशैली बनायला हवी असे ते म्हणाले.
‘प्रेसिडेंट्स कलर्स’ हे गुजरात पोलिसांच्या अथक, दीर्घकालीन आणि गुणवंत सेवा, शौर्य आणि समर्पणाची ओळख असल्याचे नायडू म्हणाले. कायदा व सुव्यवस्था राखण्यासाठी आधुनिक तंत्रज्ञान, कौशल्य आणि प्रशिक्षण घेऊन स्वत:ला सुसज्ज ठेवल्याबद्दल त्यांनी गुजरात पोलिसांच्या अधिकारी आणि कर्मचाऱ्यांची प्रशंसा केली.
तत्पूर्वी नायडू यांनी गुजरातच्या शहीद पोलिसांना अभिवादन केले. राज्याच्या सामाजिक आणि आर्थिक विकासात गुजरात पोलिसांचे योगदान महत्वाचे असल्याचे ते म्हणाले. यावेळी त्यांनी गुजरात पोलिसांच्या नव्या लोगोचे अनावरण केले.
गुजरातचे मुख्यमंत्री विजय रूपाणी, उपमुख्यमंत्री नितीनभाई पटेल, गृहराज्यमंत्री प्रदीपसिंह जाडेजा आदी मान्यवर उपस्थित होते.
S. Pophale/S.Kane/P.Kor